Kaja skal styre Isfit-skuta - adressa.no
Kaja skal styre Isfit-skuta
Stakk av med seieren etter fem timers grilling i Samfundet.
Foto: Fotogjengen ved Studentersamfundet i Trondhjem
Publisert: 08.04.2011 10:37 Sist oppdatert: 31.05.2012 20:04
Ønsker at flere norske studenter tar utdanningen utenlands
Se hva studentene finner i Nidelva
Kaja Juul Skarbø (20) fra Bergen ble onsdag kveld valgt til ny president i Isfit (The International Student Festival in Trondheim).
- Det er helt fantastisk å bli valgt til Isfit-president, spesielt med et tema som jeg er så personlig engasjert i, sier Juul Skarbø i en pressemelding.
LES MER: Knall og fall under Isfits skidag
LES MER: Isfit fikk flere verter enn de trengte
LES MER: 500 studenter ble «statuer» under Isfit
LES MER: Kronprins Haakon åpnet Isfit
Hun er førsteårsstudent ved sivilingeniørstudiet energi og miljø ved NTNU. Hun er også leder for Latin-Amerikagruppen i Trondheim.
Onsdag stilte hun mot tre andre kandidater med hvert sitt tema for neste festival. Etter fem timer utspørring måtte det to runder med avstemminger til for å skille kandidatene.
- Jeg gleder meg til å ta fatt på jobben og temaet jeg har valgt. Handel er ikke bare et middel for sosial og økonomisk utvikling, men kan også være til hinder for den samme utviklingen. Det er et tema som trenger mer fokus og et tema som trenger ISFiT, sier hun.
Isfit er verdens største tematiske studentfestival og arrangeres annethvert år. Juul Skarbø og hennes mannskap vil være vertskap i 2013.